ב-6 באוגוסט 2019, במשחק נגד פורטסמות' במסגרת גביע הפוטבול ליג, בילינגהאם הפך לשחקן הצעיר הראשון אי פעם בקבוצה הבוגרת של ברמינגהאם סיטי שהיה בגיל 16 שנים ו-38 ימים, כשהוא גבר על שיאו של טרבור פרנסיס כשהתחיל לשחק בקבוצה הבוגרת כשהיה בגיל 16 שנים ו-139 ימים בשנת 1970.
ב-31 באוגוסט 2019, רשם בלינגהאם את שערו הראשון בקבוצה הבוגרת נגד סטוק סיטי במסגרת הצ'מפיונשיפ, המשחק הסתיים בתוצאה 1–2 לטובת ברמינגהאם סיטי.
בלינגהאם המשיך כשחקן קבוע בהרכב הקבוצה הבוגרת, לפעמים כמחליף אך בעיקר בהרכב הפותח של הקבוצה. הוא הוחלף בעמדה מאגף שמאל לקשר מרכזי, לאחר מכן הוא זכה בתואר שחקן החודש הצעיר של הצ'מפיונשיפ בנובמבר 2019.
בינואר 2020, בלינגהאם היה מקושר עם שמות של מועדונים גדולים באירופה. ביום האחרון לחלון ההעברות, ברמינגהאם סיטי דחתה עליו הצעה של 20 מיליון ליש"ט ממנצ'סטר יונייטד.
בלינגהאם המשיך לשחק במועדון עד שהעונה הופסקה עקב פרוץ מגפת הקורונה. כבר היה ברור שבלינגהאם יעזוב את המועדון בסוף העונה, כשהמועדונים שהיו אצלו בהעדפה גבוהה היו מנצ'סטר יונייטד ובורוסיה דורטמונד. בלינגהאם היה מרוצה מבורוסיה דורטמונד שסגל שחקניה כלל שחקנים צעירים בקבוצה הבוגרת, כמו ג'יידון סאנצ'ו האנגלי.
ב-16 ביולי 2020, הוא טס לגרמניה לטיפול רפואי בבורוסיה דורטמונד, וההעברה אושרה ארבעה ימים לאחר מכן. ברמינגהאם סיטי הודיעה שהוא יעבור לבורוסיה דורטמונד לאחר שהקבוצה תסיים את העונה שלה בצ'מפיונשיפ.
בנוסף דורטמונד שילמה עליו סכום ראשוני של כ-25 מיליון אירו, מה שהפך אותו לשחקן בן ה-17 היקר בהיסטוריה.
לאחר עזיבתו, הודיעה ברמינגהאם שאף שחקן לא ילבש את חולצה מספר 22, אותה לבש בלינגהאם בקבוצה
ב-10 בנובמבר 2020 ערך הופעת בכורה בנבחרת אנגליה הבוגרת נגד נבחרת אירלנד. הוא עשה זאת בגיל 17 שנים ו-136 ימים, בכך היה לשחקן השלישי הצעיר ביותר לערוך הופעה בנבחרת, אחרי ויין רוני ות'יאו וולקט.
ב-13 ביוני 2020, כשהוא בגיל 17 שנים ו-349 ימים, עלה בלינגהאם כמחליף במשחק נבחרתו מול קרואטיה בשלב הבתים של יורו 2020, ובכך הפך לשחקן הצעיר ביותר בהיסטוריה שמשחק באליפות אירופה בכדורגל.
אפלטוקסין
אפלטוקסינים (באנגלית: Aflatoxins) הם קבוצה של שישה רעלנים: AFB1, AFB2, AFM1, AFM2, AFG1, AFG2 השייכים לקבוצת ה ומיוצרים על ידי עובשים בתנאי עקה. העובשים - Aspergillus novius ,Aspergillus flavus ו- Aspergillus parasiticus, מצויים בקרקע ועל צמחים מסוגים שונים, ומפתחים את הרעלנים בתנאים של יובש יתר וטמפרטורות גבוהות, או כתוצאה מתנאי אחסון בלתי נאותים של הגרעינים בבתי האחסון. הרעלנים עלולים להימצא במוצרי יסוד כגון: חיטה, שעורה, תירס, זרעי כותנה, דוחן, בוטנים, אגוזים, אורז, קפה, קקאו ותה ומגוון תבלינים. כאשר חומרי הגלם עוברים עיבוד תעשייתי, האפלטוקסינים חודרים לשרשרת המזון של בני אדם ושל בעלי חיים. האפלטוקסינים ידועים בעמידותם לטמפרטורות גבוהות, על כן טיפולים תרמיים אינם יכולים לפתור את בעיית הזיהום בגורמים אלו. הזנת בעלי חיים במזון המזוהם באפלטוקסינים עלולה להיות מקור להמצאות אפלטוקסינים בביצים, מוצרי חלב ובשר.
ילדים פגיעים במיוחד לאפלטוקסין עקב הסכנה להתפתחות מומים, עיכוב בהתפתחות, נזק לכבד ואף לגרום לסרטן הכבד.
למבוגרים עמידות גבוהה יותר לחשיפה מילדים אך גם אוכלוסייה זו נמצאת בסיכון. לא התגלה מין של בעלי חיים שהוא חסין לרעלנים. אפלטוקסינים הם בין החומרים המסרטנים ביותר הידועים למדע. לאחר חדירה לגוף, אפלטוקסינים יכולים לעבור שינויים מטבולים על ידי הכבד לחומר ביניים כגון או ל כדי להפוך את האפטלטוקסין למזיק פחות.
הסוג הרעיל ביותר של אפלטוקסין, B1, יכול לחדור דרך העור.
הרמה המותרת של אפלטוקסין במזון לפי ארגון המזון והתרופות האמריקני (FDA) עומדת על 20 עד 300 יחידות.
המונח 'אפלטוקסין' נטבע סביב 1960. אפלטוקסינים מהווים את אחת הקבוצות העיקריות של המיקוטוקסינים.
ניטור אחר המצאות אפלטוקסין במוצרי מזון מבוצע מידי תקופה על-ידי משרד הבריאות ומועצת החלב.
אריק לארסון
אריק קליאון לארסון (באנגלית: Eric Cleon Larson; 3 בספטמבר 1905 – 25 באוקטובר 1988) היה אנימטור אמריקאי שעבד באולפני ההנפשה של וולט דיסני, אשר מוכר כאחד מתשעת הזקנים של דיסני. החל משנת 1973 הוא התחיל להכשיר אנימטורים לאולפנים, כאשר רובם הפכו למובילים בתחום ההנפשה.
ביוגרפיה.
לארסון נולד בשנת 1905 בעיירת קליבלנד שביוטה, כאשר הוריו הם מהגרים מדנמרק. הוא למד באוניברסיטת יוטה, והחל לעבוד באולפני ההנפשה של וולט דיסני בשנת 1933, כאשר הוא הנפיש סצנות מתוך הסרטים "שלגיה ושבעת הגמדים", "פינוקיו", "פנטסיה", "במבי", "שלושת הקבלרוס", "הבה לי מוזיקה", "סינדרלה", "עליסה בארץ הפלאות", "פיטר פן", "היפהפייה והיחפן", "היפהפייה הנרדמת", "על כלבים וגנבים", "החרב באבן", "ספר הג'ונגל" ו"הרפתקאותיו של פו הדב". כמו כן הוא יצר דמויות בולטות בסרטים "חתולים בצמרת" ו"רובין הוד", ויצר את הכותרות בסרט "הרפתקאות ברנרד וביאנקה" יחד עם מל שו ובארני מאטינסון.
בשנת 1973 לארסון החל להכשיר אנימטורים חדשים לאולפנים, כדי להגדיל את מספר האנימטורים בחברה. אישים רבים שהפכו למובילים בתחום ההנפשה הוכשרו דרכו, ביניהם בראד בירד, דון בלות', כריס באק, טים ברטון, ג'ון לאסיטר והנרי סליק. בשנות ה-80 עבודתו הייתה מינורית, אך הוא שימש כיועץ הנפשה בסרטים "חג שמח מיקי מאוס", "הקדירה השחורה" ו"הרפתקאותיו של סופר בלש".
בשנת 1983 לארסון זכה בפרס וינזור מקיי, ולאחר שלוש שנים, בשנת 1986, הוא עזב את החברה כאשר הוא עבד בה 53 שנים. ב-25 באוקטובר 1988, בגיל 83, לארסון נפטר בלה קניאדה פלינטרידג', כאשר שנה לאחר מכן הוכר כ"אגדת דיסני" יחד עם תשעת הזקנים של דיסני ואב אייוורקס.
בנטלי EXP 12 ספיד 6e
בנטלי EXP 12 ספיד 6e (באנגלית : Bentley EXP 12 Speed 6e) היא מכונית קונספט, בתצורה מכונית ספורט קבריולה בסגנון גראן טוריסמו עם מנוע היברידי מתוצרת יצרנית כלי הרכב בנטלי אשר הוצגה לראשונה בתערוכת המכוניות בז'נבה, שווייץ, בשנת 2017
תחרות יהודי מנוחין הבין-לאומית לכנרים צעירים
תחרות יהודי מנוחין הבין-לאומית לכנרים צעירים (הידועה אף בכינוי תחרות מנוחין) היא תחרות מוזיקה בינלאומית לכנרים מתחת לגיל 22. היא נוסדה על ידי יהודי מנוחין בשנת 1983, במטרה לטפח כנרים צעירים. בשנותיה הראשונות התקיימה התחרות בעיר פולקסטון בחוף הדרומי של אנגליה. מאז שנת 1998 התחרות מקיימת אחת לשנתיים בערים שונות ברחבי העולם. בין הזוכים בתחרות, יוליה פישר, טסמין ליטל וניקולאי זניידר, אשר המשיכו ובנו קריירה בינלאומית משמעותית.
התחרות.
התחרות היא חלק מן האיחוד האירופי לתחרויות מוזיקה לנוער תחרות מנוחין מתקיימת אחת לשנתיים, בערים שונות בתמיכת נותני חסות מקומיים. התחרויות האחרונות הוזרמו בשידור חי באינטרנט.
התחרות פתוחה לכנרים מכל מדינות העולם עד גיל 22. המתחרים נבחרים מראש על יסוד הקלטת וידאו ומתחרים בשלושה סיבובים במהלך התחרות. קיים רפרטואר חובה שנבחר על ידי מארגני התחרות. עם זאת, למתחרים בשלב חצי הגמר ניתנת הבחירה לנגן יצירה לכינור המבטאת את כישרונם. בסיבוב הראשון, לכל מתחרה ניתן גם מאמר מוזיקלי בן ארבע עד שמונה תיבות עליהן עליו לאלתר במשך שלוש דקות.
בשנים האחרונות הרפרטואר הנדרש והופעות הגאלה כללו יצירות חדשות שהולחנו במיוחד לתחרות או יצירות הקשורות למדינה המארחת. בתחרות שהתקיימה באוסלו בשנת 2010, הוחלפו יצירות החובה של פגניני ביצירות של הכנר והמלחין הנורווגי אולה בול לציון 200 שנה ליום הולדתו. בתחרות שנערכה בשנת 2008 בקארדיף, נערכה בכורה עולמית ליצירה "אלגיה למלך ארתור" של המלחין הוולשי מרווין ברץ'. התחרות שנערכה בשנת 2014 באוסטין, טקסס, כללה שתי בכורות עולמיות של יצירות שנושאן הוא מדינת טקסס: "סוזי שחורת העין" של דונלד גרנתם ויצירתו של דן ולצ'ר ""הקאובוי" והעכסן".
בקטגוריית הבוגרים מוענקים פרסי כסף לארבעת המקומות הראשונים ואילו בקטגוריית הצעירים (מתחת לגיל 16) מוענקים פרסי כסף לחמשת המקומות הראשונים. בתחרות מוענקים מספר פרסי כסף נוספים, בהם: פרס באך על הביצוע הטוב ביותר של יצירות הכינור של יוהאן סבסטיאן באך. זהו פרס שנתרם לזכרו של רוברט מאסטרס, המנהל המייסד של בית הספר על שם יהודי מנוחין. זוכה הפרס הראשון בקטגוריית הבוגרים זוכה גם להשאלה לשנה של כינור סטרדיוואריוס מ"תור הזהב". זוכה הפרס הראשון בקטגוריית הצעירים מקבל השאלה לשנה של "כינור איטלקי ישן ונאה".
התחרות נוסדה על ידי יהודי מנוחין ורוברט מאסטרס, אשר סייעו להקמת בית הספר על שם יהודי מנוחין. התחרות התקיימה לראשונה בשנת 1983 בפולקסטון שבחוף הדרומי של אנגליה והמשיכה להתקיים בעיר במשך 15 השנים הראשונות שלה כאשר במהלכה מנוחין עצמוערך כיתות אמן למתחרים. בשנת 1998 התקיימה התחרות לראשונה בבולון-סור-מר בצד הצרפתי של תעלת למאנש ובשנת 2000 שבה התחרות לפולקסטון. בפתיחת התחרות הראשונה אמר יהודה מנוחין:
"נגני הכינור הצעירים והמחוננים שלנו יהיו שגרירי רצון טוב, כיוון שהם באים בלב נקי והמוזיקה בנשמתם. באותם אנשים צעירים אנו משקיעים את עתידנו.
לאחר מותו של מנוחין, הפסנתרן גורדון באק, שהיה נגן הליווי של התחרות מאז הקמתה, נטל לידיו את הניהול האמנותי של התחרות, והרחיב את התוכנית למתכונת פסטיבל בו מתקיימת תחרות לצד קונצרטים, כיתות אמן ואירועים חינוכיים וקהילתיים. התחרות גם החלה בערים שונות בעולם בכל פעם. בשנים 2002 - 2014 התקיימה התחרות ב:
ארגון.